росасе ана. Инсуца гьений ячана Мавлиятилан абурай гельбахъай. Гьелъие гьарурал ккола дир вацал Расулги Сайродинги. Гьелъги хьихьана ниж. Цадахъ ниж гочун ун рук1ана Кисловодскалда. Ниж к1иявгоги рачун шахтаялде х1алт1изе лъугьана эмен, Ростовалъул мухъалъ бук1ун батилаха гьеб бак1. 100 тумен бук1ана моц1ие кьолеб мухь, гьеб г1емераб г1арац бук1ана доб заманаялъ. Эмен шахтаялда х1ал-т1улеб мехалъ раг1унаан цояв шахтаялда ч1ванилан, жаниб бук1араб х1уби бегун, къоно т1ад реч1ч1ун, хадусел къоязги рач1а-на шахтаялда ч1варал г1адамал щвезарун. Гьедин шахтаялъур авариял ккун, щибаб къойилан абухъе цо-цо, к1и-к1и чи хун ра-ч1ун ругилан раг1унаан. Цо къо-ялъ эмен Якъуб х1алт1одаса ро-къове щун, гьес бицана жинде к1удияб къоно т1ад реч1ч1ун ба-ч1ина бихьарав цо г1урусас жив нахъе ц1анилан, гуребани жив ч1аго хут1улароанин. Гьедилан инсул къот1и ккана х1алт1одаса нахъе ине балъго (х1алт1оде кват1арав чицин жанив т1амулеб сог1аб закон бук1ана дол лъеберабилел соназ).